PMIndiaData/PMIndiaSum huggingface dataset:
ന്യൂനതകള്‍ തിരുത്തി ബി.എസ്.എന്‍.എല്ലില്‍ പെന്‍ഷന്‍ പുതുക്കുന്നതിന് അനുമതി

10.6.2013നു മുമ്പ് വിരമിച്ച ബി.എസ്.എന്‍.എല്‍. പെന്‍ഷന്‍കാരുടെയും കുടുംബ പെന്‍ഷന്‍കാരുടെയും പെന്‍ഷന്‍ പുതുക്കുന്നതിനു പ്രധാനമന്ത്രി ശ്രീ. നരേന്ദ്ര മോദിയുടെ അധ്യക്ഷതയില്‍ ചേര്‍ന്ന കേന്ദ്രമന്ത്രിസഭാ യോഗം അനുമതി നല്‍കി. 50 ശതമാനം ഡി.എ./ഡി.ആര്‍. അടിസ്ഥാനശമ്പളം/പെന്‍ഷനുമായി ലയിപ്പിക്കുന്നതിലൂടെ ഫിറ്റ്‌മെന്റിന് 78.2 ശതമാനം ഡി.എ./ഡി.ആര്‍. ലഭിക്കും. വിരമിച്ച ജീവനക്കാര്‍ക്ക് പെന്‍ഷന്‍ ആനുകൂല്യങ്ങള്‍ നല്‍കുന്നതില്‍ ബി.എസ്.എന്‍.എല്ലിനുള്ള ബാധ്യതകള്‍ പുതുക്കിക്കൊണ്ടുള്ള വ്യവസ്ഥകളും ഇതിലുണ്ട്. 10.06.2013നു മുമ്പ് വിരമിച്ചവര്‍ക്ക് 01.01.2007 മുതല്‍ മുന്‍കാല പ്രാബല്യത്തോടെയാണ് പെന്‍ഷന്‍ പരിഷ്‌കരിച്ചിരിക്കുന്നത്. 50% ഡി.എ./ഡി.ആര്‍. അടിസ്ഥാനശമ്പളവും പെന്‍ഷനുമായി ലയിപ്പിക്കുന്നതോടെ സര്‍വീസിലുള്ള ബി.എസ്.എന്‍.എല്‍. ജീവനക്കാര്‍ക്കു തുല്യമായി ഫിറ്റ്‌മെന്റിന് 78.2 ഡി.എ./ഡി.ആര്‍. ആയിരിക്കും പെന്‍ഷന്‍കാര്‍ക്കും. എന്നാല്‍, ഡി.സി.ആര്‍.ജിയിലുള്ള വര്‍ധന, ഉപയോഗിക്കാത്ത അവധിദിനങ്ങള്‍ക്കുള്ള പ്രതിഫലം, പെന്‍ഷന്‍ കമ്മ്യൂട്ടേഷന്‍ എന്നിവ ഈ പെന്‍ഷന്‍കാര്‍ക്കു വര്‍ധിക്കില്ല. 10.10.2000നു മുമ്പ് വിരമിച്ച ടെലി കമ്മ്യൂണിക്കേഷന്‍ വകുപ്പ്(ഡി.ഒ.ടി.), ടെലികോം സേവന വകുപ്പ് (ഡി.ടി.എസ്.), ടെലികോം ഓപ്പറേഷന്‍സ് വകുപ്പ് (ഡി.ടി.ഒ.) ജീവനക്കാരുടെ പെന്‍ഷന്‍ ചെലവു പൂര്‍ണമായും ഗവണ്‍മെന്റാണു വഹിക്കുന്നത്. ഇക്കാര്യത്തില്‍ ബി.എസ്.എന്‍.എല്ലിന് ഒരു സാമ്പത്തിക ബാധ്യതയും ഇല്ല. ബി.എസ്.എന്‍.എല്‍. സ്വീകരിച്ച ജീവനക്കാരുടെ കാര്യത്തിലും പെന്‍ഷന്‍ ആനുകൂല്യങ്ങള്‍ നല്‍കുന്ന ഉത്തരവാദിത്തം ഗവണ്‍മെന്റിനാണ്. എന്നാല്‍, ഒരു ജീവനക്കാരന്‍ എത്രകാലം ബി.എസ്.എന്‍.എല്ലില്‍ പ്രവര്‍ത്തിച്ചോ അത്രയും കാലത്തേക്ക് എഫ്.ആര്‍.-116 പ്രകാരമുള്ള പെന്‍ഷന്‍ അംശദായം നല്‍കുന്നതു ബി.എസ്.എന്‍.എല്‍. തുടരും. പരിഷ്‌കാരം നിമിത്തം വര്‍ധിച്ച ആനുകൂല്യം നല്‍കാന്‍ പ്രതിവര്‍ഷം പെന്‍ഷന്‍കാര്‍ക്കായി 129.63 കോടി രൂപയും കുടുംബ പെന്‍ഷന്‍കാര്‍ക്കായി 24.93 കോടി രൂപയും അധികമായി ആവശ്യം വരും. 2013-14 മുതലുള്ള ആനുകൂല്യങ്ങള്‍ പെന്‍ഷന്‍കാര്‍ക്കു നല്‍കാനായി 239.92 കോടി രൂപയും കുടുംബ പെന്‍ഷന്‍കാര്‍ക്കു നല്‍കാനായി 44.62 കോടി രൂപയും ആവശ്യമാണ്. രാജ്യത്താകമാനം 118500 പെന്‍ഷന്‍കാര്‍ക്ക് പരിഷ്‌കാരം വഴി നേട്ടമുണ്ടാകും. ബി.എസ്.എന്‍.എല്‍. ജീവനക്കാരായി സ്വീകരിക്കപ്പെടുകയും 10.06.2013നു മുമ്പ് വിരമിക്കുകയും ചെയ്തവരുടെ പെന്‍ഷന്‍ പുതുക്കണമെന്ന ദീര്‍ഘകാലമായുള്ള ആവശ്യമാണ് ഇപ്പോള്‍ നിറവേറ്റപ്പെട്ടിരിക്കുന്നത്. ന്യൂനതകള്‍ ഒഴിവാക്കി പെന്‍ഷന്‍കാര്‍ക്കും ബി.എസ്.എന്‍.എല്‍. ജീവനക്കാര്‍ക്കും തുല്യപരിഗണന നല്‍കുന്ന സാഹചര്യവും ഇതോടെ സംജാതമാകുകയാണ്. ഗവണ്‍മെന്റിന്റെ പ്രതിജ്ഞാബദ്ധത നിറവേറ്റുന്നതോടൊപ്പം ബി.എസ്.എന്‍.എല്ലിന്റെ സാമ്പത്തിക ബാധ്യത കുറയ്ക്കുന്നതും ബി.എസ്.എന്‍.എല്ലില്‍ വ്യാവസായിക അസ്വസ്ഥത ഇല്ലാതാക്കാനും പരിഷ്‌കാരം സഹായിക്കും.
എഴുപത്തിയേഴാമത് വാര്‍ഷിക ദിനത്തില്‍ സി.ആര്‍.പി.എഫ്. സേനാംഗങ്ങളെ പ്രധാനമന്ത്രി അഭിവാദ്യം ചെയ്തു

സി.ആര്‍.പി.എഫിന്റ എഴുപത്തിയേഴാമത് വാര്‍ഷിക ദിനത്തോടനുബന്ധിച്ച് പ്രധാനമന്ത്രി ശ്രീ. നരേന്ദ്ര മോദി സേനാംഗങ്ങളെ അഭിവാദ്യം ചെയ്തു. ”നമ്മുടെ സുരക്ഷാ സംവിധാനത്തില്‍ സുപ്രധാന പങ്കുവയ്ക്കുന്ന സി.ആര്‍.പി.എഫ്. സേനാംഗങ്ങളുടെ ആത്മധീരതയെ സി.ആര്‍.പി.എഫിന്റെ എഴുപത്തിയേഴാമത് വാര്‍ഷിക ദിനത്തില്‍ നാം വണങ്ങുന്നു,” പ്രധാനമന്ത്രി പറഞ്ഞു.
പി.എസ്.എല്‍.വി.-സി.36/റിസോഴ്‌സ് സാറ്റ് - 2എ വിജയകരമായി വിക്ഷേപിച്ചതിന് ഐ.എസ്.ആര്‍.ഒയെ പ്രധാനമന്ത്രി അഭിനന്ദിച്ചു

പി.എസ്.എല്‍.വി.-സി.36/റിസോഴ്‌സ് സാറ്റ് – 2എ വിജയകരമായി വിക്ഷേപിച്ചതിന് ഐ.എസ്.ആര്‍.ഒയെ പ്രധാനമന്ത്രി ശ്രീ. നരേന്ദ്ര മോദി അഭിനന്ദിച്ചു. ‘പി.എസ്.എല്‍.വി.-സി.36/റിസോഴ്‌സ് സാറ്റ് – 2എ വിജയകരമായി വിക്ഷേപിക്കപ്പെട്ടതു നമ്മെയെല്ലാം അഭിമാനിതരാക്കുന്നു. ഇ ശ്രദ്ധേയമായ നേട്ടത്തിന് ഐ.എസ്.ആര്‍.ഒയ്ക്ക് അഭിനന്ദനങ്ങള്‍’, പ്രധാനമന്ത്രി പറഞ്ഞു.
ബോറ സമുദായത്തലവന്‍ പ്രധാനമന്ത്രിയുമായി കൂടിക്കാഴ്ച നടത്ത

ദാവൂദി ബോറ സമുദായത്തിന്റെ അധ്യക്ഷന്‍ സയ്യദ്‌നാ മുഫദ്ദല്‍ സൈഫുദ്ദീന്‍ ന്യൂഡല്ഹിറയില്‍ പ്രധാനമന്ത്രി ശ്രീ.നരേന്ദ്ര മോദിയെ സന്ദര്ശിസച്ചു. ഒന്പേത് അംഗ പ്രതിനിധി സംഘവും അദ്ദേഹത്തോടൊപ്പമുണ്ടായിരുന്നു. ബോറ സമുദായത്തിന്റെ സാമൂഹ്യ പരിഷ്‌കരണ പ്രവര്ത്തീനങ്ങളെ പ്രകീര്ത്തി ച്ച പ്രധാനമന്ത്രി കേന്ദ്ര ഗവണ്മെരന്റ് ഈ ഉദ്യമങ്ങള്ക്ക്വ എല്ലാ പിന്തുണയും നല്കു മെന്ന് വ്യക്തമാക്കി. മുംബൈയിലെ ഭേണ്ഡി ബസാര്‍ പ്രദേശത്തെ സ്മാര്ട്ട് സിറ്റിയായി വികസിപ്പിക്കുന്നതില്‍ ബോറ സമുദായം നല്കിമയ സംഭാവനകളെയും പ്രധാനമന്ത്രി പ്രകീര്ത്തികച്ചു. ഗംഗാനദിക്കരയിലെ ഗ്രാമങ്ങളിലെ ശൗചാലയങ്ങള്‍ വികസിപ്പിക്കുന്ന പദ്ധതിയില്‍ പങ്കാളികളാവാന്‍ പ്രധാനമന്ത്രി ബോറാ സമൂഹത്തെ ആഹ്വാനം ചെയ്തു.
ശാസ്ത്രം, സാങ്കേതികവിദ്യ, പുതുമ എന്നീ മേഖലകളില്‍ ഇന്ത്യയും ഫ്രാന്‍സും തമ്മിലുള്ള ധാരണാപത്രത്തെക്കുറിച്ചു മന്ത്രിസഭ മുമ്പാകെ വിശദീകരിച്ചു

ഇന്ത്യാ ഗവണ്‍മെന്റിന്റെ ശാസ്ത്ര, സാങ്കേതിക വകുപ്പിനു കീഴിലുള്ള സാങ്കേതികവിദ്യാ വികസന ബോര്‍ഡും ഫ്രാന്‍സിലെ പൊതുമേഖലാ ബാങ്കായ ബിഫ്രാന്‍സും തമ്മില്‍ ധാരണാപത്രം ഒപ്പുവെക്കുന്നതു സംബന്ധിച്ചു പ്രധാനമന്ത്രി ശ്രീ. നരേന്ദ്ര മോദിയുടെ അധ്യക്ഷതയില്‍ ചേര്‍ന്ന കേന്ദ്രമന്ത്രിസഭ മുന്‍പാകെ വിശദീകരിക്കപ്പെട്ടു. ഇന്ത്യയിലെയും ഫ്രാന്‍സിലെയും കമ്പനികളും സംഘടനകളും സ്ഥാപനങ്ങളും തമ്മിലുള്ള സഹകരണത്തിലൂടെ ശാസ്ത്രം, സാങ്കേതികവിദ്യ, പുതുമ എന്നീ മേഖലകളിലെ സാങ്കേതികവിദ്യാ കൈമാറ്റം പ്രോത്സാഹിപ്പിക്കുന്നതിനുള്ള ഏകോപിതമായ നടപടികള്‍ നിശ്ചയിക്കുന്നതിനും നല്ല പ്രവര്‍ത്തനരീതികള്‍ കൈമാറുന്നതിനും കരാര്‍ സഹായകമാകും. സാങ്കേതിക വിദ്യാ വികസന ബോര്‍ഡും ബിഫ്രാന്‍സും വഴി ശാസ്ത്രം സാങ്കേതികവിദ്യ എന്നീ മേഖലകളിലെ മികച്ച പ്രവര്‍ത്തന രീതി കൈമാറുന്നതു സംബന്ധിച്ച പ്രവര്‍ത്തനങ്ങള്‍ നടപ്പാക്കാനും കരാറിലൂടെ ഉദ്ദേശിക്കുന്നുണ്ട്.
സ്മാര്‍ട്ട് ഇന്ത്യ ഹാക്കത്തണില്‍ വിദ്യാര്‍ഥികളുമായി പ്രധാനമന്ത്രി സംവദിച്ചു

സ്മാര്‍ട്ട് ഇന്ത്യ ഹാക്കത്തണിന്റെ ഗ്രാന്റ് ഫിനാലെയില്‍ പങ്കെടുക്കുന്ന വിദ്യാര്‍ഥികളുമായി വീഡിയോ കോണ്‍ഫറന്‍സ് വഴി പ്രധാനമന്ത്രി ശ്രീ. നരേന്ദ്ര മോദി ആശയവിനിമയം നടത്തി. രാജ്യത്തിന്റെ വിവിധ ഭാഗങ്ങളിലുള്ള വിവിധ ഇന്‍സ്റ്റിറ്റ്യൂട്ടുകളിലായി ഹാക്കത്തണില്‍ പങ്കെടുക്കുന്ന ഒട്ടേറെ വിദ്യാര്‍ഥിസംഘങ്ങളുമായി അദ്ദേഹം സംസാരിച്ചു. കൃഷി, ധനകാര്യം, പോഷകാഹാരക്കുറവ്,വിദ്യാഭ്യാസം എന്നീ മേഖലകളെക്കുറിച്ചായിരുന്നു ചര്‍ച്ച. ദേശീയ തലത്തിലുള്ള ഏറ്റവും വലിയ ഓപ്പണ്‍ ഇന്നവേഷന്‍ മാതൃകയാണ് സ്മാര്‍ട്ട് ഇന്ത്യ ഹാക്കത്തണെന്നു പ്രധാനമന്ത്രി വിശദീകരിച്ചു. ഇന്ത്യന്‍ സമ്പദ്‌വ്യവസ്ഥ അതിവേഗം വളരുകയാണെന്നും നവീനാശയങ്ങളുടെ കാര്യത്തില്‍ രാജ്യം പുതിയ മാനദണ്ഡങ്ങള്‍ക്കു രൂപം നല്‍കുകയാണെന്നും അദ്ദേഹം പറഞ്ഞു. ഏറ്റവും വലിയ മൂന്നാമത്തെ സ്റ്റാര്‍ട്ടപ്പ് രാജ്യമാണ് ഇന്ത്യ ഇപ്പോഴെന്നും പ്രധാനമന്ത്രി വ്യക്തമാക്കി.
ജി.എസ്.എല്‍.വി. - മാര്‍ക്ക് ത്രീ ഡി വണ്‍/ജിസാറ്റ്-19 ദൗത്യത്തിന്റെ വിക്ഷേപണം വിജയകരമാക്കിയതിന് ഐ.എസ്.ആര്‍.ഒയെ പ്രധാനമന്ത്രി അനുമോദിച്ചു.

ജി.എസ്.എല്‍.വി. – മാര്‍ക്ക് ത്രീ ഡി വണ്‍/ജിസാറ്റ്-19 ദൗത്യത്തിന്റെ വിക്ഷേപണം വിജയകരമാക്കിയതിന് ഐ.എസ്.ആര്‍.ഒയെ പ്രധാനമന്ത്രി ശ്രീ. നരേന്ദ്ര മോദി അനുമോദിച്ചു. ‘ജി.എസ്.എല്‍.വി. – മാര്‍ക്ക് ത്രീ ഡി വണ്‍/ജിസാറ്റ്-19 ദൗത്യത്തിന്റെ വിക്ഷേപണം വിജയകരമാക്കിയതിന് സമര്‍പ്പണമനോഭാവത്തോടെ പ്രവര്‍ത്തിച്ച ഐ.എസ്.ആര്‍.ഒയിലെ എന്‍ജിനീയര്‍മാരെ അഭിനന്ദിക്കുന്നു. ജി.എസ്.എല്‍.വി. – മാര്‍ക്ക് ത്രീ ഡി വണ്‍/ജിസാറ്റ്-19 ഇന്ത്യയെ അടുത്ത തലമുറ വിക്ഷേപണവാഹിനികളും ഉപഗ്രഹശേഷിയും സ്വന്തമാക്കുന്നതിലേക്കു നയിക്കുന്നു. രാഷ്ട്രത്തിന് ഇതില്‍ അഭിമാനമുണ്ട്.’ പ്രധാനമന്ത്രി പറഞ്ഞു.
പാവപ്പെട്ടവരുടെ പ്രശ്‌നങ്ങള്ക്ക്ക പരിഹാരം കാണുന്നതിന് ശാസ്ത്രജ്ഞര്‍ മുന്നോട്ട് വരണം – പ്രധാനമന്ത്രി

സി.എസ്.ഐ.ആര്‍. ലാബുകളുടെ പ്രവര്ത്താനം വിലയിരുത്താന്‍ മാനദണ്ഡങ്ങള്‍ നിശ്ചയിക്കണമെന്ന് പ്രധാനമന്ത്രി ശ്രീ. നരേന്ദ്ര മോദി പറഞ്ഞു. സി.എസ്.ഐ.ആര്‍. ന് കീഴിലുള്ള വിവിധ ലാബുകള്‍ തമ്മില്‍ ആഭ്യന്തര മത്സരത്തിനുളള സംവിധാനവും ഉണ്ടാകണമെന്ന് അദ്ദേഹം അഭിപ്രായപ്പെട്ടു. ന്യൂഡല്ഹി യില്‍ സി.എസ്.ഐ.ആര്‍. സൊസൈറ്റിയുടെ സമ്മേളനത്തില്‍ ആധ്യക്ഷ്യം വഹിക്കുകയായിരുന്നു പ്രധാനമന്ത്രി. രാജ്യത്തിന്റെ വിവിധ ഭാഗങ്ങളിലെ ജനങ്ങള്‍ നേരിടുന്ന പ്രശ്‌നങ്ങള്ക്ക്ി നിശ്ചിത സമയ പരിധിക്കുള്ളില്‍ സാങ്കേതിക വിദ്യകളുപയോഗിച്ച് പരിഹാരം കാണുക എന്നത് സി.എസ്.ഐ.ആര്‍. ലെ ശാസ്ത്ര സമൂഹം ഒരു വെല്ലുവിളിയായി ഏറ്റെടുക്കണമെന്ന് പ്രധാനമന്ത്രി ആവശ്യപ്പെട്ടു. സാധാരണക്കാരുടെ ജീവിതം മെച്ചപ്പെടുത്തു ന്നതിലും സമൂഹത്തിലെ പാവപ്പെട്ടവരും അധ:സ്ഥിതരുമായവരുടെ പ്രശ്‌നങ്ങള്ക്ക്ര സാങ്കേതിക പരിഹാരങ്ങള്‍ കണ്ടെത്തുന്നതിലും സി.എസ്.ഐ.ആര്‍. ശ്രദ്ധ കേന്ദ്രീകരിച്ച് കാണാനാണ് തന്റെ ആഗ്രഹമെന്ന് പ്രധാനമന്ത്രി വ്യക്തമാക്കി. ആദിവാസികള്ക്കി്ടയില്‍ കണ്ട് വരുന്ന അരിവാള്‍ രോഗം, പ്രതിരോധ ഉപകരണങ്ങളുടെ നിര്മ്മായണം, സൈനികര്ക്ക്ി വേണ്ട ജീവന്‍ രക്ഷാ ഉപകരണങ്ങള്‍, കാര്ഷി്ക മേഖല, സൗരോര്ജ്ജംപ എന്നിവയുമായി ബന്ധപ്പെട്ട നൂതനാശയങ്ങള്‍ തുടങ്ങി വിവിധ മേഖലകളില്‍ മുന്നേററം കൈവരിക്കാന്‍ സി.എസ്.ഐ.ആര്‍. ന് കഴിയുമെന്ന് പ്രധാനമന്ത്രി അഭിപ്രായപ്പെട്ടു. സി.എസ്.ഐ.ആര്‍. ലാബുകളില്‍ നടന്ന് വരുന്ന ഗവേഷണങ്ങളിലൂടെ നിരവധി സ്റ്റാര്ട്ട് അപ്പുകള്‍ ഉത്ഭവിക്കാനുള്ള സാധ്യതയുണ്ടെന്ന് സൊസൈറ്റി അംഗങ്ങള്‍ പ്രധാനമന്ത്രിയെ ധരിപ്പിച്ചു.
ജനസൗഹൃദവും പുരോഗമനപരവുമായ ബജറ്റിന്’ ധനമന്ത്രിയെയും അവരുടെ ടീമിനെയും പ്രധാനമന്ത്രി അഭിനന്ദിച്ചു

നൂറ്റാണ്ടിലൊരിക്കൽ സംഭവിക്കുന്ന ദുരന്തത്തിനിടയിലും വികസനത്തിന്റെ പുതിയ ആത്മവിശ്വാസവുമായാണ് ഈ വർഷത്തെ ബജറ്റ് വന്നിരിക്കുന്നതെന്ന് പ്രധാനമന്ത്രി ശ്രീ നരേന്ദ്ര മോദി പറഞ്ഞു. ഈ ബജറ്റ് സമ്പദ്‌വ്യവസ്ഥയ്ക്ക് കരുത്ത് പകരുന്നതിനൊപ്പം സാധാരണക്കാർക്ക് പുതിയ അവസരങ്ങൾ സൃഷ്ടിക്കുമെന്നും അദ്ദേഹം പറഞ്ഞു. കേന്ദ്ര ബജറ്റ് ലോക്‌സഭയിൽ അവതരിപ്പിച്ചതിന് ശേഷമുള്ള തന്റെ പരാമർശത്തിൽ, ബജറ്റ് "കൂടുതൽ അടിസ്ഥാന സൗകര്യങ്ങൾ, കൂടുതൽ നിക്ഷേപം, കൂടുതൽ വളർച്ച, കൂടുതൽ തൊഴിലവസരങ്ങൾ എന്നിവയ്ക്കുള്ള അവസരങ്ങൾ നിറഞ്ഞതാണെന്ന്" പ്രധാനമന്ത്രി പറഞ്ഞു. ഇത് ഹരിത തൊഴിൽ മേഖലയെ കൂടുതൽ തുറക്കും. ഈ ബജറ്റ് സമകാലിക പ്രശ്നങ്ങൾ പരിഹരിക്കുക മാത്രമല്ല യുവാക്കൾക്ക് ശോഭനമായ ഭാവി ഉറപ്പാക്കുകയും ചെയ്യുന്നു, അദ്ദേഹം കൂട്ടിച്ചേർത്തു. കർഷകർക്കുള്ള ഡ്രോണുകൾ, വന്ദേ ഭാരത് ട്രെയിനുകൾ, ഡിജിറ്റൽ കറൻസി, 5 ജി സേവനങ്ങൾ, ദേശീയ ഡിജിറ്റൽ ആരോഗ്യ ഇക്കോസിസ്റ്റം തുടങ്ങി ജീവിതത്തിന്റെ എല്ലാ മേഖലകളിലും ആധുനികതയും സാങ്കേതികവിദ്യയും തേടുന്നത് നമ്മുടെ യുവജനങ്ങൾക്കും ഇടത്തരക്കാർക്കും ദരിദ്രർക്കും, ദളിത്, പിന്നാക്ക വിഭാഗങ്ങൾ എന്നിവർക്കും ഏറെ പ്രയോജനം ചെയ്യുമെന്ന് പ്രധാനമന്ത്രി പറഞ്ഞു. ദരിദ്രരുടെ ക്ഷേമം ഈ ബജറ്റിന്റെ ഏറ്റവും പ്രധാനപ്പെട്ട ഘടകങ്ങളിൽ ഒന്നാണെന്ന് പ്രധാനമന്ത്രി ഊന്നിപ്പറഞ്ഞു. പാവപ്പെട്ട ഓരോ കുടുംബത്തിനും ഉറപ്പുള്ള വീട്, ശൗചാലയം , ടാപ്പ് വെള്ളം, ഗ്യാസ് കണക്ഷൻ എന്നിവ ഉറപ്പാക്കാനാണ് ബജറ്റ് ലക്ഷ്യമിടുന്നത്. അതേ സമയം ആധുനിക ഇന്റർനെറ്റ് കണക്റ്റിവിറ്റിയിലും ശ്രദ്ധ കേന്ദ്രീകരിക്കുന്നു. രാജ്യത്ത് ആദ്യമായി ഹിമാചൽ, ഉത്തരാഖണ്ഡ്, ജമ്മു കശ്മീർ, വടക്കുകിഴക്കൻ മേഖലകളിൽ ‘പർവ്വത്മാല’ പദ്ധതി ആരംഭിക്കുന്നതായി പ്രധാനമന്ത്രി പരാമർശിച്ചു. ഈ പദ്ധതി മലയോര മേഖലകളിൽ ആധുനിക ഗതാഗത സംവിധാനം സൃഷ്ടിക്കുമെന്നും അദ്ദേഹം പറഞ്ഞു. ദശലക്ഷക്കണക്കിന് ഇന്ത്യക്കാരുടെ വിശ്വാസത്തിന്റെ കേന്ദ്രമായ ഗംഗയുടെ ശുചീകരണത്തോടൊപ്പം, ഉത്തരാഖണ്ഡ്, ഉത്തർപ്രദേശ്, ബീഹാർ, ജാർഖണ്ഡ്, പശ്ചിമ ബംഗാൾ എന്നീ അഞ്ച് സംസ്ഥാനങ്ങളിൽ നദിയുടെ തീരത്ത് പ്രകൃതിദത്ത കൃഷി പ്രോത്സാഹിപ്പിക്കുമെന്ന് പ്രധാനമന്ത്രി പറഞ്ഞു. . കർഷകരുടെ ക്ഷേമത്തിനായുള്ള സുപ്രധാന നടപടിയാണിതെന്നും ഗംഗയെ രാസരഹിതമാക്കാനും ഇത് സഹായിക്കുമെന്നും അദ്ദേഹം പറഞ്ഞു. കൃഷി ലാഭകരവും പുതിയ അവസരങ്ങൾ നിറഞ്ഞതുമാക്കുക എന്നതാണ് ബജറ്റിലെ വ്യവസ്ഥകൾ ലക്ഷ്യമിടുന്നത്. പുതിയ കാർഷിക സ്റ്റാർട്ടപ്പുകളെ പ്രോത്സാഹിപ്പിക്കുന്നതിനുള്ള പ്രത്യേക ഫണ്ട്, ഭക്ഷ്യ സംസ്കരണ വ്യവസായത്തിനുള്ള പാക്കേജ് തുടങ്ങിയ നടപടികൾ കർഷകരുടെ വരുമാനം വർധിപ്പിക്കാൻ സഹായിക്കും. കുറഞ്ഞ താങ്ങു വിലയിലൂടെ കർഷകരുടെ അക്കൗണ്ടിലേക്ക് 2.25 ലക്ഷം കോടിയിലധികം രൂപ കൈമാറ്റം ചെയ്യപ്പെടുന്നു, പ്രധാനമന്ത്രി പറഞ്ഞു. വായ്‌പ്പാ ഗ്യാരണ്ടിയിൽ റെക്കോർഡ് വർധനവിനൊപ്പം ബജറ്റിൽ നിരവധി പദ്ധതികളും പ്രഖ്യാപിച്ചിട്ടുണ്ട്. “ആഭ്യന്തര വ്യവസായത്തിനുള്ള പ്രതിരോധ മൂലധന ബജറ്റിന്റെ 68 ശതമാനം സംവരണം വഴി ഇന്ത്യയുടെ എംഎസ്എംഇ മേഖലയ്ക്ക് വളരെയധികം പ്രയോജനം ലഭിക്കും. 7.5 ലക്ഷം കോടി രൂപയുടെ പൊതു നിക്ഷേപം സമ്പദ്‌വ്യവസ്ഥയ്ക്ക് പുതിയ ഉത്തേജനം നൽകുകയും ചെറുകിട, മറ്റ് വ്യവസായങ്ങൾക്ക് പുതിയ അവസരങ്ങൾ സൃഷ്ടിക്കുകയും ചെയ്യും," അദ്ദേഹം പറഞ്ഞു. ‘ജനസൗഹൃദവും പുരോഗമനപരവുമായ ബജറ്റിന്’ ധനമന്ത്രിയെയും സംഘത്തെയും അഭിനന്ദിച്ചുകൊണ്ടാണ് പ്രധാനമന്ത്രി ഉപസംഹരിച്ചത്.
ഇതിഹാസ ഗായിക ലതാ മങ്കേഷ്‌കറിന്റെ നിര്യാണത്തിൽ പ്രധാനമന്ത്രി അനുശോചിച്ചു

ഇതിഹാസ ഗായിക ലതാ മങ്കേഷ്‌കറിന്റെ നിര്യാണത്തിൽ പ്രധാനമന്ത്രി ശ്രീ നരേന്ദ്ര മോദി അഗാധമായ ദുഃഖം രേഖപ്പെടുത്തി. പ്രധാനമന്ത്രി അവരുടെ കുടുംബവുമായി സംസാരിക്കുകയും അനുശോചനം അറിയിക്കുകയും ചെയ്തു. ശ്രുതിമധുരമായ ശബ്ദത്തിന്റെ മാസ്‌മരവിദ്യയിലൂടെ സമാനതകളില്ലാത്ത കഴിവുള്ള അവരെ ഇന്ത്യൻ സംസ്‌കാരത്തിന്റെ അമരക്കാരിയായി വരും തലമുറകൾ ഓർക്കുമെന്നും അദ്ദേഹം പറഞ്ഞു. ട്വീറ്റുകളുടെ പരമ്പരയിൽ പ്രധാനമന്ത്രി പറഞ്ഞു : "വാക്കുകൾക്കതീതമായി ഞാൻ വേദനിക്കുന്നു. ദയയും കരുതലും ഉള്ള ലതാ ദീദി നമ്മെ വിട്ടുപോയി. നികത്താനാവാത്ത ഒരു ശൂന്യത അവർ നമ്മുടെ രാജ്യത്ത് അവശേഷിപ്പിക്കുന്നു. ശ്രുതിമധുരമായ ശബ്ദത്തിന്റെ മാസ്‌മരവിദ്യയിലൂടെ സമാനതകളില്ലാത്ത കഴിവുള്ള അവരെ, ഇന്ത്യൻ സംസ്കാരത്തിന്റെ അഗ്രഗണ്യയായി വരും തലമുറകൾ ഓർക്കും. " "ലതാ ദീദിയുടെ ഗാനങ്ങൾ വൈവിധ്യമാർന്ന വികാരങ്ങൾ പുറത്തെടുത്തു. പതിറ്റാണ്ടുകളായി ഇന്ത്യൻ ചലച്ചിത്രലോകത്തിന്റെ പരിവർത്തനങ്ങൾക്ക് അവർ അടുത്ത് സാക്ഷ്യം വഹിച്ചു. സിനിമകൾക്കപ്പുറം, ഇന്ത്യയുടെ വളർച്ചയിൽ അവർ എപ്പോഴും ആവേശഭരിതയായിരുന്നു. ശക്തവും വികസിതവുമായ ഒരു ഇന്ത്യ കാണാൻ അവർ എപ്പോഴും ആഗ്രഹിച്ചിരുന്നു." "ലതാ ദീദിയിൽ നിന്ന് എനിക്ക് എപ്പോഴും അളവറ്റ വാത്സല്യം ലഭിച്ചു എന്നത് എന്റെ അഭിമാനമായി ഞാൻ കരുതുന്നു. അവളുമായുള്ള എന്റെ ഇടപഴകലുകൾ അവിസ്മരണീയമായി നിലനിൽക്കും. ലതാ ദീദിയുടെ വിയോഗത്തിൽ എന്റെ സഹ ഇന്ത്യക്കാരുടെ ദുഃഖത്തിൽ ഞാൻ പങ്കു ചേരുന്നു. അവരുടെ കുടുംബത്തോട് സംസാരിക്കുകയും അനുശോചനം അറിയിക്കുകയും ചെയ്തു. ഓം ശാന്തി. "
രാഷ്ട്രപതി ഭവനിൽ നടന്ന പ്രതിരോധ ബഹുമതി ദാന  ചടങ്ങിൽ  പങ്കെടുത്ത്‌  പ്രധാനമന്ത്രി

ന്യൂഡൽഹിയിലെ രാഷ്ട്രപതി ഭവനിൽ നടന്ന പ്രതിരോധ ബഹുമതി ദാന ചടങ്ങിൽ പ്രധാനമന്ത്രി ശ്രീ നരേന്ദ്ര മോദി പങ്കെടുത്തു. ചടങ്ങിൽ ധീരതാ പുരസ്കാരങ്ങളും വിശിഷ്ട സേവനത്തിനുള്ള ബഹുമതികളും വിതരണം ചെയ്തു. ഒരു ട്വീറ്റിൽ പ്രധാനമന്ത്രി പറഞ്ഞു : "ധീരതാ പുരസ്കാരങ്ങളും വിശിഷ്ട സേവനത്തിനുള്ള ബഹുമതികളും സമ്മാനിച്ച ചടങ്ങിൽ പങ്കെടുത്തു."
കോവിഡ്-19 നേരിടുന്നതിന് എം.പിമാരുടെ പ്രാദേശിക വികസന ഫണ്ട് രണ്ടു വര്‍ഷത്തേക്ക് നിര്‍ത്തലാക്കുന്നതിന് കേന്ദ്രമന്ത്രിസഭയുടെ അംഗീകാരം

കോവിഡ്-19 തടയാനുള്ള ശ്രമങ്ങളുടെ ഭാഗമായി പാര്‍ലമെന്റ് അംഗങ്ങളുടെ 2020-21, 2021-22 വര്‍ഷത്തെ പ്രാദേശികവികസന ഫണ്ട് വിനിയോഗം നിര്‍ത്തിവെക്കാന്‍ പ്രധാനമന്ത്രി ശ്രീ.നരേന്ദ്ര മോദിയുടെ അധ്യക്ഷതയില്‍ച്ചേര്‍ന്ന് കേന്ദ്ര മന്ത്രിസഭായോഗം തീരുമാനിച്ചു. രാജ്യത്ത് കോവിഡ്-19 ഉയര്‍ത്തുന്ന വെല്ലുവിളികളും തിരിച്ചടികളും നേരിടാന്‍ ഈ ഫണ്ട് പ്രയോജനപ്പെടുത്തും.
വ്യോമ ചരക്കു പാതയിലൂടെ കാബൂളില്‍നിന്ന് ഇന്ത്യയിലെത്തിയ ആദ്യ വിമാനത്തെ പ്രധാനമന്ത്രി സ്വാഗതം ചെയ്തു; മുന്‍കയ്യെടുത്തതിന് പ്രസിഡന്റ് ഘനിയെ നന്ദി അറിയിച്ചു

വ്യോമ ചരക്കു പാതയിലൂടെ കാബൂളില്‍നിന്ന് ഇന്ത്യയിലെത്തിയ ആദ്യ വിമാനത്തെ പ്രധാനമന്ത്രി ശ്രീ. നരേന്ദ്ര മോദി സ്വാഗതം ചെയ്തു. ഇതിനായി മുന്‍കയ്യെടുത്തതിന് അഫ്ഘാന്‍ പ്രസിഡന്റ് അഷറഫ് ഘനിയെ നന്ദി അറിയിക്കുകയും ചെയ്തു. ‘കാബൂളില്‍നിന്നു വ്യോമ ചരക്കുപാതയിലൂടെ എത്തിയ ആദ്യ വിമാനത്തെ സ്വാഗതം ചെയ്യുന്നതില്‍ സന്തോഷമുണ്ട്. ഇന്ത്യയും അഫ്ഗാനിസ്ഥാനും തമ്മില്‍ നേരിട്ടു കണക്റ്റിവിറ്റി വന്നത് അഭിവൃദ്ധിയുണ്ടാക്കും. ഇതിനായി മുന്‍കയ്യെടുത്തതിനു പ്രസിഡന്റ് അഷ്‌റഫ് ഘനിയോടു നന്ദി പറയുന്നു’, പ്രധാനമന്ത്രി പറഞ്ഞു.
ഇന്ത്യയും ഫിലിപ്പീന്‍സുമായി കൃഷി, അനുബന്ധ മേഖലകളിലുള്ള ധാരണാപത്രത്തിനു മന്ത്രിസഭാ അനുമതി

ഇന്ത്യയും ഫിലിപ്പീന്‍സുമായി കൃഷി, അനുബന്ധ മേഖലകളിലുള്ള ധാരണാപത്രത്തിനു പ്രധാനമന്ത്രി ശ്രീ. നരേന്ദ്ര മോദിയുടെ അധ്യക്ഷതയില്‍ ചേര്‍ന്ന കേന്ദ്രമന്ത്രിസഭാ യോഗം അനുമതി നല്‍കി. ധാരണാപത്രം കാര്‍ഷികരംഗത്തെ ഉഭയകക്ഷിസഹകരണം മെച്ചപ്പെടുന്നതിനു സഹായകമാകും. ഇരു രാജ്യങ്ങള്‍ക്കും ഇതു നേട്ടമാകും. ഇരു രാജ്യങ്ങളിലെയും കൃഷിരീതികള്‍ പരസ്പരം മനസ്സിലാക്കുന്നതിനും ഉല്‍പാദനം വര്‍ധിപ്പിക്കുന്നതിനും ആഗോളവിപണിയിലേക്കുള്ള വഴി എളുപ്പമാക്കിത്തീര്‍ക്കുന്നതിനും ഇതുവഴി സാധിക്കും. അരി ഉല്‍പാദനം, സംസ്‌കരണം, ബഹുവിളക്കൃഷി, ജലലഭ്യതയില്ലാത്ത പ്രദേശങ്ങളിലെ കൃഷി, ജൈവ കൃഷി, ജലസംരക്ഷണം, മണ്ണിന്റെ ഫലഭൂയിഷ്ഠത, സെറികള്‍ച്ചര്‍, വനത്തിന്റെ രീതിയിലുള്ള കൃഷി തുടങ്ങിയ മേഖലകളില്‍ നേട്ടമുണ്ടാകും. തുല്യ എണ്ണം പ്രതിനിധികളുള്ള സംയുക്ത പ്രവര്‍ത്തന സംഘം രൂപീകരിക്കുന്നതിനും ധാരണാപത്രത്തില്‍ വ്യവസ്ഥയുണ്ട്. ഈ സംഘം ഓരോ വര്‍ഷം രണ്ടു തവണയായി ഫിലിപ്പീന്‍സിലും ഇന്ത്യയിലും സംഗമിക്കും.
പ്രധാനമന്ത്രി നാളെ കേരളം സന്ദര്‍ശിക്കും

പ്രധാനമന്ത്രി ശ്രീ. നരേന്ദ്ര മോദി നാളെ (2019 ജനുവരി 15) തിരുവനന്തപുരവും, കൊല്ലവും സന്ദര്‍ശിക്കും. കൊല്ലത്ത് പ്രധാനമന്ത്രി ദേശീയപാത -66 ലെ കൊല്ലം ബൈപാസ് ഉദ്ഘാടനം ചെയ്യും. 352 കോടി രൂപ ചെലവില്‍ നിര്‍മ്മിച്ച 13 കിലോമീറ്റര്‍ ദൈര്‍ഘ്യം വുരന്ന രണ്ട് വരി ബൈപാസ് ആണിത്. അഷ്ടമുടി കായലിന് കുറുകെ മൊത്തം 1540 മീറ്റര്‍ നീളം വരുന്ന മൂന്ന് പ്രധാന പാലങ്ങള്‍ ഈ ബൈപാസ്സില്‍ ഉള്‍പ്പെടും. ആലപ്പുഴയ്ക്കും തിരുവനന്തപുരത്തിനുമിടയിലുള്ള യാത്രാ സമയം കുറയ്ക്കുന്ന ഈ ബൈപാസ് കൊല്ലം നഗരത്തിലെ ഗതാഗത തിരക്ക് കുറയ്ക്കാനും സഹായിക്കും. തിരുവനന്തപുരത്ത് പ്രധാനമന്ത്രി ശ്രീ. നരേന്ദ്ര മോദി ശ്രീപത്മനാഭ സ്വാമി ക്ഷേത്രം സന്ദര്‍ശിക്കും. ഇവിടെ സന്ദര്‍ശകര്‍ക്കുള്ള സൗകര്യങ്ങള്‍ ഉദ്ഘാടനം ചെയ്തുകൊണ്ടുള്ള ഫലകവും അദ്ദേഹം അനാവരണം ചെയ്യും. കൊല്ലം നഗരത്തിലെ പ്രധാനമന്ത്രിയുടെ മൂന്നാമത്തെ ഔദ്യോഗിക സന്ദര്‍ശനമാണിത്. 2015 ഡിസംബറില്‍ ആര്‍. ശങ്കര്‍ പ്രതിമ അനാവരണം ചെയ്യുന്നതിനായിരുന്നു പ്രധാനമന്ത്രിയുടെ ആദ്യ സന്ദര്‍ശനം. തുടര്‍ന്ന് 2016 ഏപ്രിലില്‍ പുറ്റിങ്ങല്‍ ക്ഷേത്രത്തിലെ വെടിക്കെട്ട് ദുരന്തത്തെ തുടര്‍ന്നു പ്രധാനമന്ത്രി കൊല്ലം സന്ദര്‍ശിച്ചിരുന്നു.
സമഗ്ര ഇ-ഫയലിങ്, കേന്ദ്രീകൃത പ്രവര്‍ത്തന കേന്ദ്രം 2.0 പദ്ധതിക്ക് ചെലവിനുള്ള അനുമതിക്കു മന്ത്രിസഭയുടെ അംഗീകാരം

ആദായനികുതി വകുപ്പിന്റെ സമഗ്ര ഇ-ഫയലിങ്, കേന്ദ്രീകൃത പ്രവര്‍ത്തന കേന്ദ്രം 2.0 പദ്ധതിക്കുള്ള ചെലവിനായി 4,241.97 കോടി രൂപ അനുവദിക്കുന്നതിനു പ്രധാനമന്ത്രി ശ്രീ. നരേന്ദ്ര മോദിയുടെ അധ്യക്ഷതയില്‍ ചേര്‍ന്ന കേന്ദ്രമന്ത്രിസഭാ യോഗം അംഗീകാരം നല്‍കി. 2018-19 സാമ്പത്തിക വര്‍ഷം വരെ നിലവിലുള്ള സി.പി.സി.-ഐ.ടി.ആര്‍. 1.0 പദ്ധതിച്ചെലവിനായി ആകെ 1,482.44 കോടി രൂപ അനുവദിക്കുന്നതിനും അംഗീകാരം നല്‍കിയിട്ടുണ്ട്. പദ്ധതിയുടെ വിശാലമായ ലക്ഷ്യങ്ങള്‍: എ. നികുതിദായകര്‍ക്ക് വേഗത്തില്‍ കൃത്യതയാര്‍ന്ന ഫലം ബി. ആദ്യം തന്നെ ശരിയായ സമീപനം സി. ഉപഭോക്താക്കള്‍ക്ക് എല്ലാ ഘട്ടത്തിലും മെച്ചപ്പെട്ട അനുഭവം ഡി. തുടര്‍ച്ചയായ പ്രവര്‍ത്തനങ്ങളിലൂടെ നികുതിദായകരെ ബോധവല്‍ക്കരിക്കുകയും പഠിപ്പിക്കുകയും ചെയ്യുക ഇ. സന്നദ്ധ ഭാവത്തില്‍ നികുതി അടയ്ക്കുന്നതു പ്രോല്‍സാഹിപ്പിക്കുക എഫ്. പിരിഞ്ഞുകിട്ടാനുള്ള തുക നേടിയെടുക്കുക ഇപ്പോള്‍ ലഭിച്ച അംഗീകാരം വകുപ്പിനും നികുതിദായകര്‍ക്കും പല നേട്ടങ്ങള്‍ പ്രദാനം ചെയ്യുന്നു. റീഫണ്ട് സമയം കുറച്ചുകൊണ്ടുവരാനും കൃത്യത വര്‍ധിപ്പിക്കാനുമായി നികുതിദായകര്‍ ഐ.ടി.ആര്‍. നേരത്തേ ഫയല്‍ ചെയ്യുന്നതു ഗുണകരമാകും. പിരിഞ്ഞുകിട്ടാനുള്ള നികുതി സംബന്ധിച്ച് നികുതിദായകര്‍ക്കു സൗകര്യമൊരുക്കല്‍, നികുതിദായകര്‍ക്കു സൗകര്യമൊരുക്കുന്നതിനായി സമഗ്ര സമ്പര്‍ക്ക കേന്ദ്രങ്ങള്‍ ആരംഭിക്കല്‍, നികുതിദായകര്‍ക്കായി ഡിജിറ്റല്‍ മാധ്യമങ്ങളിലൂടെ ഔട്ട്‌റീച്ച് പദ്ധതികള്‍ നടപ്പാക്കല്‍, നികുതിദായകര്‍ക്കുള്ള സേവനം മെച്ചപ്പെടുത്തുന്നതിനായി എംപ്ലോയര്‍/പാര്‍ട്ണര്‍ അക്രഡിറ്റേഷന്‍ പദ്ധതി നടപ്പാക്കല്‍ എന്നിവ അവയില്‍ ചിലതാണ്. തീരുമാനം വഴി രാജ്യത്താകമാനമുള്ള എല്ലാ വിഭാഗം നികുതിദായകരും ഫയല്‍ ചെയ്ത റിട്ടേണുകളില്‍ സ്ഥിരവും ഒരേ രീതിയിലുള്ളതും ചട്ടപ്രകാരമുള്ളതും തിരിച്ചറിയാത്ത വിധവും നടപടി സ്വീകരിക്കപ്പെടുന്ന സാഹചര്യമുണ്ടാകും. ഇതുവഴി പ്രത്യേക പരിഗണനയില്ലാതെ എല്ലാ നികുതിദായകര്‍ക്കും ഒരേവിധമുള്ള സേവനം ഉറപ്പാക്കാന്‍ സാധിക്കും. രാജ്യാന്തര തലത്തിലുള്ള ഏറ്റവും മികച്ച പ്രവര്‍ത്തനരീതിയും നിലവാരവും നടപ്പാക്കുകയും മൊബൈല്‍ ആപ്, ഇ-മെയില്‍, എസ്.എം.എസ്., വകുപ്പിന്റെ വെബ്‌സൈറ്റ് എന്നിവ ഉപയോഗപ്പെടുത്തി നടപടിക്രമങ്ങള്‍ സംബന്ധിച്ച വിവരങ്ങള്‍ അതാതു സമയം അറിയിക്കുകയും അതിവേഗ ആശയവിനിമയം നടത്തുകയും വഴി, റിട്ടേണുകളിലുള്ള നടപടിക്രമം വേഗത്തിലാക്കുകയും വകുപ്പിന്റെ ഇടപെടലില്ലാതെ നികുതിദായകരുടെ ബാങ്ക് അക്കൗണ്ടിലേക്കു പണം നേരിട്ടെത്തിക്കുകയുംവഴി സുതാര്യതയും ചുമതലാബോധവും ഉറപ്പാക്കാന്‍ സാധിക്കും. സാങ്കേതികവിദ്യയിലൂടെ വാണിജ്യ പരിവര്‍ത്തനം സാധ്യമാക്കുക എന്ന വകുപ്പിന്റെ ലക്ഷ്യത്തിലേക്കുള്ള പ്രയാണത്തിന്റെ തുടര്‍ച്ച ഉറപ്പാക്കുന്നതാണ് ഈ നിര്‍ദേശം. നികുതിദായകര്‍ക്കു സേവനം ലഭ്യമാക്കുന്നതിനും സ്വയം നികുതി അടയ്ക്കാന്‍ മുന്നോട്ടുവരുന്നതിനെ പ്രോല്‍സാഹിപ്പിക്കുന്നതിനും വിവിധ നൂതന വഴികള്‍ ഉപയോഗപ്പെടുത്തുകവഴി വകുപ്പിലെ എല്ലാ പ്രവര്‍ത്തനങ്ങളും യന്ത്രവല്‍ക്കൃതമാക്കാന്‍ ഇ-ഫലയലിങ്, സി.പി.സി. പദ്ധതികള്‍ സഹായകമായി.
രാജ്യസഭ പരിഗണിക്കാനിരിക്കുന്ന അപ്രോപ്രിയേഷന്‍ ആക്റ്റ്‌സ് (റിപ്പീല്‍) ബില്‍, 2015ലും റിപ്പീലിങ് ആന്ഡ്< അമെന്ഡിവങ് (തേഡ്) ബില്‍, 2015ലും ഭേദഗതി

അപ്രോപ്രിയേഷന്‍ ആക്റ്റ്‌സ് (റിപ്പീല്‍) ബില്‍ 2015ലും റിപ്പീലിങ് ആന്ഡ്ം അമെന്ഡിെങ് (തേഡ്) ബില്‍, 2015ലും ഭേദഗതി വരുത്തുന്നതിനു പ്രധാനമന്ത്രി ശ്രീ. നരേന്ദ്ര മോദിയുടെ അധ്യക്ഷതയില്‍ ചേര്ന്നന കേന്ദ്രമന്ത്രിസഭാ യോഗം അനുമതി നല്കി്. പ്രസ്തുത ബില്ലുകള്‍ രാജ്യസഭ പരിഗണിക്കുന്ന സാഹചര്യം സൃഷ്ടിക്കാനുള്ള ശ്രമങ്ങള്‍ നടത്താന്‍ തീരുമാനിക്കുകയും ചെയ്തു. നിയമങ്ങള്‍ റദ്ദാക്കുന്നതു പ്രസ്തുത നിയമപ്രകാരം നേരത്തേ കൈക്കൊണ്ടിട്ടുള്ള തീരുമാനങ്ങളെ വിപരീതമായി ബാധിക്കുകയില്ല. അതേസമയം, സ്റ്റാറ്റിയൂട്ട് ബുക്കിന്റെ ഭാരം കുറയ്ക്കുന്നതിനു സഹായകമാകുകയും ചെയ്യും.
2021ലെ സിവിൽ സർവീസസ് (മെയിൻ) പരീക്ഷാ  ജേതാക്കൾക്ക്  പ്രധാനമന്ത്രിയുടെ  അഭിനന്ദനം

2021ലെ സിവിൽ സർവീസസ് (മെയിൻ) പരീക്ഷ പാസായ എല്ലാവരെയും പ്രധാനമന്ത്രി ശ്രീ നരേന്ദ്ര മോദി അഭിനന്ദിച്ചു. ട്വീറ്റുകളുടെ പരമ്പരയിൽ പ്രധാനമന്ത്രി പറഞ്ഞു : "2021-ലെ സിവിൽ സർവീസസ് (മെയിൻ) പരീക്ഷ പാസായ എല്ലാവർക്കും അഭിനന്ദനങ്ങൾ. നാം ആസാദി കാ അമൃത് മഹോത്സവം ആഘോഷിക്കുമ്പോൾ, ഇന്ത്യയുടെ വികസന യാത്രയുടെ ഒരു സുപ്രധാന വേളയിൽ തങ്ങളുടെ ഭരണപരമായ ജീവിതം ആരംഭിക്കുന്ന ഈ ചെറുപ്പക്കാർക്ക് എന്റെ ആശംസകൾ." "സിവിൽ സർവീസ് പരീക്ഷയിൽ വിജയിക്കാൻ കഴിയാത്തവരുടെ നിരാശ ഞാൻ പൂർണ്ണമായി മനസ്സിലാക്കുന്നു, എന്നാൽ അവർ പിന്തുടരുന്ന ഏത് മേഖലയിലും വ്യക്തിമുദ്ര പതിപ്പിക്കുകയും ഇന്ത്യയുടെ അഭിമാനം ഉയർത്തുകയും ചെയ്യുന്ന മികച്ച യുവജങ്ങളാണ് ഇവരെന്നും എനിക്കറിയാം. അവർക്ക് എന്റെ ആശംസകൾ."
ഏഴാം ശമ്പള കമ്മീഷന്: എംപവേര്ഡ്

ഏഴാം ശമ്പള കമ്മീഷന് ശുപാര്ശകളിന്മേല് തുടര്നടപടികള് സ്വീകരിക്കുന്നതിന് ക്യാബിനറ്റ് സെക്രട്ടറിയുടെ നേതൃത്വത്തില് രൂപീകരിച്ച സെക്രട്ടറിമാരുടെ എംപവേര്ഡ് സമിതിക്ക് പ്രധാനമന്ത്രി ശ്രീ നരേന്ദ്ര മോദിയുടെ അധ്യക്ഷതയില് ചേര്ന്ന കേന്ദ്ര മന്ത്രിസഭാ യോഗം അനുമതി നല്കി. കമ്മീഷന്റെ ശുപാര്ശകള് പരിശോധിച്ച് കാലതാമസം കൂടാതെ വിശദവും സമഗ്രവുമായി തുടര്നടപടിക്രമങ്ങള് നിര്ദ്ദേശിക്കുന്ന സ്ക്രീനിങ്ങ് കമ്മിറ്റിയായി എംപവേര്ഡ് സമിതി പ്രവര്ത്തിക്കും.
ഓഖി ചുഴലിക്കാറ്റ് : കേരളം, ലക്ഷദ്വീപ്, തമിഴ്‌നാട് എന്നിവിടങ്ങളിലെ ദുരന്ത ബാധിത പ്രദേശങ്ങള്‍ പ്രധാനമന്ത്രി നാളെ സന്ദര്‍ശിക്കും

പ്രധാനമന്ത്രി ശ്രീ. നരേന്ദ്ര മോദി നാളെ ലക്ഷദ്വീപ്, തമിഴ്‌നാട്, കേരളം എന്നിവിടങ്ങളില്‍ സന്ദര്‍ശനം നടത്തും. ഓഖി ചുഴലിക്കാറ്റിനെത്തുടര്‍ന്നുള്ള ദുരിതാശ്വാസ പ്രവര്‍ത്തനങ്ങളുടെ സ്ഥിതി കവരത്തി, കന്യാകുമാരി, തിരുവനന്തപുരം എന്നിവിടങ്ങളില്‍ പ്രധാനമന്ത്രി അവലോകനം ചെയ്യും. ഉദ്യോഗസ്ഥരുമായും, ജനപ്രതിനിധികളുമായും പ്രധാനമന്ത്രി കൂടിക്കാഴ്ച നടത്തും. മത്സ്യത്തൊഴിലാളികള്‍, കര്‍ഷക പ്രതിനിധി സംഘങ്ങള്‍ മുതലായവര്‍ ഉള്‍പ്പെടെയുള്ള ചുഴലിക്കാറ്റ് ദുരിതബാധിതരെയും പ്രധാനമന്ത്രി കാണും. കഴിഞ്ഞ മാസം അവസാനവും ഈ മാസം ആദ്യവും ഉണ്ടായ ഓഖി ചുഴലിക്കാറ്റ് കേരളത്തിന്റെയും, തമിഴ്‌നാടിന്റെയും, ലക്ഷദ്വീപിന്റെയും ചിലഭാഗങ്ങളെ രൂക്ഷമായി ബാധിച്ചു. ചുഴലിക്കാറ്റിനെ തുടര്‍ന്നുള്ള സ്ഥിതിഗതികള്‍ പ്രധാനമന്ത്രി നിരന്തരം നിരീക്ഷിക്കുകയുണ്ടായി. ബന്ധപ്പെട്ട അധികാരികളുമായും, ഉദ്യോഗസ്ഥരുമായും അദ്ദേഹം സംസാരിച്ചു. പ്രതിരോധ മന്ത്രി ശ്രീമതി നിര്‍മ്മല സീതാരാമന്‍ കന്യാകുമാരി ജില്ലയിലെയും, തിരുവനന്തപുരം ജില്ലയിലെയും ചുഴലിക്കാറ്റ് ബാധിത പ്രദേശങ്ങള്‍ ഈ മാസം 3, 4 തീയതികളില്‍ സന്ദര്‍ശിച്ചിരുന്നു. കേന്ദ്ര ക്യാബിനറ്റ് സെക്രട്ടറി ശ്രീ. പി.കെ. സിന്‍ഹയുടെ അദ്ധ്യക്ഷതയില്‍ ദേശീയ ക്രൈസിസ്സ് മാനേജ്മെന്റ് കമ്മറ്റി ഈ മാസം നാലാം തീയതി യോഗം ചേര്‍ന്ന് ചുഴലിക്കാറ്റ് ബാധിത പ്രദേശങ്ങളിലെ രക്ഷാ, ദുരിതാശ്വാസ പ്രവര്‍ത്തനങ്ങള്‍ അവലോകനം ചെയ്തിരുന്നു. തീര സംരക്ഷണ സേന, വ്യോമസേന, നാവിക സേന, ദേശീയ ദുരന്ത പ്രതികരണ സേന എന്നിവയുള്‍പ്പെടെ കേന്ദ്ര, സംസ്ഥാന ഗവണ്‍മെന്റ് ഏജന്‍സികള്‍ രക്ഷാ ദുരിതാശ്വാസ പ്രവര്‍ത്തനങ്ങളില്‍ ഏര്‍പ്പെട്ടു. ദുരന്ത ബാധിത മേഖലകളില്‍ ദുരിതാശ്വാസ ക്യാമ്പുകള്‍ ആരംഭിച്ചു. ഓഖി ചുഴലിക്കാറ്റിനെ തുടര്‍ന്നുള്ള സ്ഥിതിഗതികള്‍ നേരിടുന്നതിന് 2017-18 ല്‍ സംസ്ഥാന ദുരിതാശ്വാസ ഫണ്ടിലേയ്ക്കുള്ള (എസ്.ഡി.ആര്‍.എഫ്) രണ്ടാം ഗഡു കേന്ദ്ര ഗവണ്‍മെന്റ് കേരള, തമിഴ്‌നാട് ഗവണ്‍മെന്റുകള്‍ക്ക് അനുവദിച്ചു. 2017-18 സാമ്പത്തിക വര്‍ഷത്തില്‍ സംസ്ഥാന ദുരിതാശ്വാസ ഫണ്ടിലേയ്ക്കുള്ള കേന്ദ്ര വിഹിതം കേരളത്തിന് 153 കോടി രൂപയും, തമിഴ് നാടിന് 561 കോടി രൂപയുമാണ്. ഓഖി ചുഴലിക്കാറ്റിന്റെ പ്രഭാവം കുറഞ്ഞതിനെ തുടര്‍ന്ന് പ്രധാനമന്ത്രി ഈ മാസം 5 ന് ശേഷം കേന്ദ്ര ഏജന്‍സികള്‍, വിവിധ സംസ്ഥാന ഏജന്‍സിക, പ്രദേശിക ഭരണകൂടങ്ങള്‍, ജാഗരൂകരായ പൗരന്മാര്‍ തുടങ്ങിയവരെ, അവര്‍ കാഴ്ച വച്ച സ്തുത്യര്‍ഹമായ തയ്യാറെടുപ്പുകള്‍ക്കും പ്രതികൂലാവസ്ഥയില്‍ ജനങ്ങളെ സഹായിച്ചതിനും ട്വിറ്ററിലൂടെ അഭിനന്ദനം അറിയിച്ചു. നേരത്തെ ദുരിതബാധിതര്‍ക്ക് സാധ്യമായ എല്ലാ സഹായവും ലഭ്യമാക്കുമെന്ന് തന്റെ ട്വീറ്റുകളിലൂടെ പ്രധാനമന്ത്രി അറിയിച്ചിരുന്നു. ചുഴലിക്കാറ്റിനെ തുടര്‍ന്നുള്ള ദുരിതാശ്വാസ പ്രവര്‍ത്തനങ്ങളില്‍ സഹപൗരന്മാരെ സഹായിക്കാന്‍ അദ്ദേഹം ജനങ്ങളെ പ്രോത്സാഹിപ്പിക്കുകയും ചെയ്തിരുന്നു.